ועדת הכנסת, כנסת 20, פרוטוקול מספר 100, 2016-01-18 14:00

דוד ביטן: אני פותח את הישיבה.

דוד ביטן: הנושא הראשון על סדר היום הוא קביעת ועדה לדיון בהצעות חוק: 1) הצעת חוק הבטחת הכנסה (תיקון – זכאות לגמלה בתקופת שהייה במקלט לנשים מוכות), התשע"ה-2015; 2) הצעת חוק הבטחת הכנסה (תיקון – זכאות האישה השוהה במקלט לנשים מוכות), התשע"ה-2015.

דוד ביטן: הגעתי פה להסכם.

דוד ביטן: פניתי ליושב-ראש ועדת העבודה, הרווחה והבריאות והוא הסכים לוותר.

דוד ביטן: אז זה יעבור לוועדה לקידום מעמד האישה.

דוד ביטן: מי בעד?

דוד ביטן: מי נגד?

דוד ביטן: בעד – 3

דוד ביטן: נמנעים – אין

דוד ביטן: ההצעה נתקבלה.

דוד ביטן: זה יותר מתאים לוועדת לקידום מעמד האישה, ולוועדת העבודה הרווחה והבריאות יש מספיק עבודה, לא יקרה כלום אם זה יידון בוועדה אחרת.

דוד ביטן: דיברנו בטלפון.

דוד ביטן: בקשת יושב-ראש ועדת הכספים להקדמת הדיון בהצעת חוק תעריפי התחבורה הציבורית, התשע"ו-2016 (מ/998), לפני הקריאה השנייה והשלישית.

דוד ביטן: סיימת את הדיון בהצעת חוק התחבורה הציבורית?

משה גפני: בטח.

דוד ביטן: שינית שם משהו?

משה גפני: הוצאתי שני סעיפים.

דוד ביטן: כל הצעת החוק הייתה סעיף אחד.

דוד ביטן: איך הוצאת שניים?

משה גפני: יש שם 6 סעיפים.

משה גפני: משרד האוצר רצה שבהמשך נוכל לבטל את זה.

דוד ביטן: הוא כתב את זה?

משה גפני: הוא לא כתב.

משה גפני: הבנתי מהצעת החוק.

משה גפני: ביטלתי את סעיפים 5 ו-6 וקבעתי תאריך, מתי עליהם לסיים את זה, תוך שבוע, בגלל שזה הולך לצו פיקוח, לוועדת מחירים, זו פרוצדורה שלמה.

משה גפני: קבעתי שבוע.

דוד ביטן: מי בעד?

דוד ביטן: מי נגד?

דוד ביטן: בעד – 3

דוד ביטן: נמנעים – אין בקשת יושב-ראש ועדת הכספים להקדמת הדיון בהצעת חוק תעריפי התחבורה הציבורית, התשע"ו-2016 (מ/998), לפני הקריאה השנייה והשלישית, התקבלה.

דוד ביטן: הבקשה נתקבלה.

דוד ביטן: אנשי משרד הביטחון כבר הגיעו?

דוד ביטן: אני מחכה להם.

דוד אמסלם: למה אתה מחכה להם?

דוד אמסלם: תתחיל את הדיון.

דוד ביטן: אני מחכה להם בעניין הזה.

דוד ביטן: אני חייב לחכות להם עוד כמה דקות.

דוד ביטן: אני מבין שלא הגעתם לפשרה, או אולי כן הגעתם?

דוד ביטן: אני רוצה להבין, לא הגעתם לפשרה כי אתם לא מוסמכים?

דוד ביטן: מה הבעיה בדיוק?

<גל כהן: אני מן הלשכה המשפטית במשרד הביטחון.

<גל כהן: אנחנו נמצאים פה בדיון בוועדה על נושא חדש או לא נושא חדש.

<גל כהן: אנחנו לא אמורים להגיע לוועדה הזאת עם פתרון, ככל שיימצא או לא יימצא.

<גל כהן: אנחנו מנסים למצוא פתרונות.

<גל כהן: זה נושא סבוך מאוד ואנחנו כרגע לא מצליחים.

<גל כהן: אני רוצה לחזור לעניין הזה של נושא חדש.

<גל כהן: עכשיו כשאתם נחשפים לנושא הזה ואתם מבינים שזה לא היה בהצעת החוק המקורית וזה לא היה בקריאה הראשונה, אתם מבינים שמדובר פה בנושא חדש.

דוד ביטן: אסביר לך.

דוד ביטן: אני לא יודע אם זה היה או לא היה, אבל זה לא משנה לי.

<גל כהן: זה משנה מאוד.

דוד ביטן: לא משנה, כי כשהוועדה דנה בהצעת חוק היא יכולה לכתוב מה קורה עם תקנות על-פי אותו החוק ויכולה להחליט שהתקנות על-פי החוק יהיו בהתייעצות או בהסכמה, או אני לא יודע מה.

דוד ביטן: לכן זה לא יכול להיות נושא חדש ביחס לאותו חוק.

<גל כהן: זה לא באותו חוק.

דוד ביטן: לא שייך.

דוד ביטן: הוועדה רשאית להכניס את זה.

דוד ביטן: זה קורה כל הזמן.

דוד ביטן: לא מדויק מה שאתם אומרים.

<גל כהן: מדובר בתיקון עקיף.

<גל כהן: זה לא באותו חוק.

דוד ביטן: לא נכון.

דוד ביטן: היועץ המשפטי של ועדת הפנים והגנת הסביבה, מכיוון שאתה אמון עליי מכוח זה שאני מכיר אותך כבר שנים, בבקשה.

<תומר רוזנר: אני מפנה את אדוני לסעיף 46 להצעת החוק הממשלתית המקורית, שעוסק בנושא הספציפי שבו אנחנו דנים.

<תומר רוזנר: אנחנו מדברים על נוהל על תקנות במקרה הזה.

<תומר רוזנר: ההצעה הממשלתית הייתה שיהיה נוהל בהסכמת השר הממונה והשר להגנת הסביבה.

<תומר רוזנר: זה נושא שנידון בהצעת החוק המקורית.

דוד ביטן: הנושא הזה של המשטרה הכחולה, שאמרת לנו בישיבה הקודמת, אין טעם לעשות כך שזה יהיה אותו דבר?

דוד ביטן: הנוהל הזה יחול גם פה?

<דלית דרור: זה שינוי.

דוד אמסלם: אתה רוצה לדון בהצעת החוק?

דוד ביטן: מותר לי לשאול.

דוד ביטן: אתה רוצה לנהל לי את הישיבה?

דוד ביטן: אני שואל אותו.

דוד אמסלם: אתה מבזבז פה שתי ישיבות.

דוד אמסלם: דנים האם זה נושא חדש או לא נושא חדש.

<תומר רוזנר: נושא הנוהל של משטרת ישראל לעומת המשטרה הצבאית החוקרת ושל המשרד להגנת הסביבה לעומת המשטרה הצבאית החוקרת הוא הנושא שצריך להיות מוסדר בנוהל.

<תומר רוזנר: הנוהל היה צריך להיות מוסדר בהסכמה בין שני השרים, ואין הסכמה ביניהם.

דוד ביטן: מה העמדה שלך לגבי זה שיהיה שוויון בנוהל: כחולים, ירוקים, צהובים, אדומים, כולם יהיו אותו דבר?

<תומר רוזנר: יש שוני בין עבירות סביבתיות ובין עבירות סמים למשל כי מדובר בעבירות שחורגות אל מעבר לתחום.

<תומר רוזנר: הרי במקור כל נושא אכיפת דיני הסביבה במערכת הביטחון התחיל מכך שהזיהום לא עוצר בפתח המחנה אלא משפיע גם על הסביבה.

<תומר רוזנר: הוא לא משפיע רק על חיילים אלא גם על האזרחים שחיים מחוץ למחנה, הוא משפיע על האוויר שנושמים כל האזרחים, הוא משפיע גם על המים ששותים כל האזרחים והוא משפיע על כל המערכת האקולוגית של הסביבה.

<תומר רוזנר: לכן לא הרי עבירת סמים שעושה חייל, וצריך לשאול את השאלה אם היא קשורה לשירותו הצבאי או לא, כעבירת סביבה.

<תומר רוזנר: יש צורך בהסדר אחר.

<תומר רוזנר: מה מהות ההסדר?

<תומר רוזנר: היו צריכים להגיע להסכמה.

<תומר רוזנר: לא מגיעים להסכמה.

דוד ביטן: אתם מבקשים שזה יהיה בהתייעצות?

<תומר רוזנר: כן.

<תומר רוזנר: אגב, התייעצות, כפי שמפרש אותה היועץ המשפטי לממשלה, היא כמעט הסכמה.

<גל כהן: אדוני היושב-ראש, רק להקריא לך את סעיף 46, כי אנחנו מדברים פה על דבר עובדתי שפשוט כתוב על הנייר.

דוד ביטן: אתה לא יכול לשכנע אותי בטענה כזאת, מן הסיבה הפשוטה, שמותר לוועדה לעשות תיקון שמתייחס לתקנות או לנוהל מסוים.

<גל כהן: עוד דבר באשר לדברים שאמר היועץ המשפטי לוועדת הפנים.

<גל כהן: הנוהל הזה מכיל 17 סעיפים ויש הסכמה לגבי 16 מהם.

<גל כהן: יש אי-הסכמה רק לגבי אחד מהם.

דוד ביטן: מה אני יכול לעשות?

דוד ביטן: ניסינו, נתנו לכם שבועיים, והיום נתנו לכם עוד כמה שעות.

דוד ביטן: זה לא עוזר.

<גבריאלה פיסמן: זה לא עניינו של החוק הזה.

<גבריאלה פיסמן: אני מבקשת להתייחס.

<גבריאלה פיסמן: הסעיף שנכתב פה בהצעה הכחולה הוא בעצם סעיף נוהל "רזה" שהיה במקור גם בהצעת חוק אכיפה סביבתית.

<גבריאלה פיסמן: התפיסה של חוק הגנת הסביבה (סמכויות פיקוח ואכיפה) היא שהאכיפה לגבי כלל הפיקוחים של הגנת הסביבה היא אכיפה כוללת.

<גבריאלה פיסמן: כלומר, כל הסדרי האכיפה כלפי מערכת הביטחון הם אותם הסדרים.

דוד ביטן: אבל הכנסתם את זה.

דוד ביטן: מה זה משנה?

<גבריאלה פיסמן: תיקון ספציפי אגב הצעת חוק ספציפית סביבתית, תהיה לו השלכה על כלל התפיסה של החיקוקים הסביבתיים, ומעבר לזה בכלל על אכיפה כלפי הגנת הסביבה גם בחוקים שאינם סביבתיים.

<גבריאלה פיסמן: לכן בהגדרה זה נושא חדש.

דוד ביטן: אגיד לך מה העמדה שלי אחרי כמה דיונים.

דוד ביטן: אני בעמדה הפשוטה, שהנושא הוא לא נושא חדש בהתייחס להצעת החוק הספציפית.

דוד ביטן: זאת אומרת, על מה שחל הנושא הספציפי, שזה חוקי הדברה, זכותה של הוועדה להתייחס לזה ולהכניס את זה במסגרת הצעת החוק.

דוד ביטן: בכל הקשור לחוקים אחרים- - -

<גבריאלה פיסמן: אנחנו טוענים שהנוהל הוא נוהל כללי של אכיפה כלפי מערכת הביטחון.

דוד ביטן: אני לא יודע, אני לא נכנס לגופו של עניין.

<גבריאלה פיסמן: הנוהל הוא לא נוהל פרטני אגב הצעת חוק המדבירים.

<גבריאלה פיסמן: הצעת חוק המדבירים, עם כל הכבוד, לא מעלה חוק נפרד לאכיפה כלפי מערכת הביטחון.

דוד ביטן: בהחלטה שלנו נגיד שאנחנו מתייחסים לנושא של ההדברה.

דוד ביטן: קודם כול, זכותה של הממשלה למשוך את הצעת החוק.

דוד ביטן: אם אתם חושבים שיושב-ראש ועדת הפנים והגנת הסביבה חורג ממה שהוא צריך לעשות ושוועדת הכנסת חרגה גם כן אז קודם כול, זה הצעת חוק ממשלתית, תמשכו את הצעת החוק ומצדי תלכו ליועץ המשפטי לממשלה לחצי שנה, זה לא בעיה שלי.

דוד ביטן: כל עוד הצעת החוק הזאת מונחת על השולחן, ליושב-ראש ועדת הפנים ולוועדת הפנים יש סמכות לעשות תיקוני חקיקה.

דוד ביטן: זה במהות של הליכי החקיקה.

דוד ביטן: במצב הזה מותר להם לקבוע שהתקנות שיותקנו על-פי החוק הספציפי יהיו בהסכמה או בהתייעצות או בכלל לא, והם גם יכולים לכתוב "באישור ועדת הפנים".

דוד ביטן: הם יכולים לכתוב מה שהם רוצים בעניין הזה אם זה עבר את המליאה אחר-כך.

דוד ביטן: היועץ המשפטי פה, הוא יגדיר את זה יפה וינסח את זה יפה, אני סומך עליו.

<גל כהן: בעניין אותו חוק.

<גבריאלה פיסמן: יש כאן מחלוקת עקרונית.

דוד ביטן: אתם תמשכו את הצעת החוק.

דוד ביטן: נתתי לכם שבועיים.

דוד ביטן: אף אחד לא רוצה פה להגיע לפשרה.

דוד ביטן: 5 שנים המתנו שמשרדי הממשלה יעשו את העבודה.

<גבריאלה פיסמן: לא בהקשר הספציפי של הצעת החוק הזאת.

דוד ביטן: משרד המשפטים שאמון על העניין הזה, שהיה צריך לסיים את העניין, עם כל הכבוד- - -

<גבריאלה פיסמן: הפנייה לפי החוק אמורה הייתה להיות לראש הממשלה ולא נעשתה פנייה.

דוד ביטן: אבל מה זה משנה?

דוד ביטן: אתם רואים שאין פנייה אז תגידו: עד כאן.

דוד ביטן: בשביל מה יש את משרד המשפטים?

דוד ביטן: אני מבקש, אם אפשר, אנחנו רוצים לקבוע שככל שזה קשור לתוכן של החוק הספציפי הזה זה לא נושא חדש.

דוד ביטן: אפשר לקבוע שהתקנות יהיו בהתייעצות בלבד.

דוד ביטן: בכל הקשור לחוקים אחרים, זה כן נושא חדש.

<גבריאלה פיסמן: בהקשר של הצעת חוק המדבירים בלבד.

דוד ביטן: בהקשר של הצעת חוק המדבירים הוועדה רשאית לקבוע שהתקנות יהיו בהתייעצות ולא בהסכמה.

דוד ביטן: אני מקווה שכאשר יתקינו את התקנות האלה משרד המשפטים- - -

<גבריאלה פיסמן: הנושא שבהתייעצות או בהסכמה יש לו השלכה על הנוהל הכללי ולכן נבקש להביא את זה בפני היועץ המשפטי לממשלה.

<גבריאלה פיסמן: יש כאן מחלוקת בין שני משרדי ממשלה.

דוד ביטן: תעשו מה שאתם רוצים, זה זכותכם.

דוד ביטן: יושב-ראש הוועדה וחברי הכנסת האחרים בוועדה זכאים לקבוע.

דוד ביטן: איפה הייתם עד היום?

יואל חסון: את מתארת את המחלוקת בין שני המשרדים כאילו זה דבר חדש.

יואל חסון: הרי בכל יום אנחנו נחשפים למחלוקות כאלה שלא מסתיימות אף פעם.

דוד ביטן: תמשכו את הצעת החוק, מה הבעיה.

דוד ביטן: אתם תמשכו את הצעת החוק, תביאו את זה ליועץ המשפטי לממשלה, זה יחזור לוועדת השרים לענייני חקיקה, יחזור למליאה לקריאה ראשונה ונראה, ואז זה יחזור לוועדה.

דוד ביטן: זה הזכות שלכם, אין בעיה.

דוד ביטן: אני לא אאפשר מצב שבמשך 5 שנים אין תקנות, שזה משפיע על הציבור.

דוד ביטן: אתם שומעים מה קורה.

יואל חסון: אדוני היושב-ראש, אני רוצה להגיד איזה משפט.

יואל חסון: הרי אנחנו כחברי כנסת חווים את החוויה הזאת.

יואל חסון: בשבילך היא אולי חוויה ייחודית אבל אנחנו חווים את החוויה הזאת יום-יום- -

<גבריאלה פיסמן: אני לא יום ראשון בכנסת.

יואל חסון: - -שמשרדי ממשלה שמגיעים אלינו לא מצליחים להידבר, לא מצליחים להגיע להסכמות.

יואל חסון: הציבור נפגע מזה.

<גבריאלה פיסמן: אני חווה יום-יום את החוויה שמשרדי ממשלה שחלוקים מגיעים להסכמות.

יואל חסון: אנחנו כל הזמן חווים את זה, וזה על הגב של הציבור.

יואל חסון: הציבור בסופו של דבר לא מקבל את הסטנדרט שאנחנו מבקשים.

יואל חסון: כמעט בכל הצעת חוק יש מחלוקות בין המשרדים ולא יודעים להידבר.

דוד ביטן: זה מחלוקת מהותית.

דוד ביטן: איפה היועץ המשפטי לממשלה?

דוד ביטן: למה הוא לא מטפל בזה?

<גבריאלה פיסמן: אנחנו מבקשים לאפשר לנו להביא את זה בפני היועץ המשפטי לממשלה.

<גבריאלה פיסמן: זו בדיוק בקשתנו.

דוד אמסלם: אני מקבל את מה שאתה אומר.

דוד אמסלם: אני חושב שאנחנו נעביר את זה בקריאה הראשונה ויהיה להם זמן להסתדר ביניהם, ואם הם יסתדרו ביניהם אז לא תהיה לנו בעיה גם להסדיר את העניין.

דוד ביטן: זה עבר קריאה ראשונה.

דוד ביטן: זה הכנה לקריאה השנייה והשלישית.

דוד ביטן: בסדר, הם יכולים למשוך את הצעת החוק.

דוד ביטן: שימשכו.

דוד אמסלם: הם יכולים למשוך את הצעת החוק.

דוד אמסלם: במהות הצעת החוק אנחנו יכולים לשנות מה שאנחנו רוצים, במהות הצעת החוק הספציפית.

דוד אמסלם: אנחנו מוסיפים, מורידים.

דוד ביטן: מה שאמרתי מקובל?

יואל חסון: אני תומך בעמדת היו"ר.

דוד ביטן: אני מבקש מהיועץ המשפטי של ועדת הפנים ומהיועצת המשפטית של ועדת הכנסת, אני מבקש ממך תומר רוזנר, כשוועדת הפנים דנה לדאוג שזה יהיה רק לגבי הצעת החוק הספציפית הזאת.

דוד אמסלם: יש עוד משפט אחד שאני רוצה לומר.

דוד אמסלם: יש כאן מצב שהם עוברים על החוק כבר 5 שנים.

דוד אמסלם: זה עבירה על החוק.

דוד אמסלם: אם זה היה אזרח היו מעמידים אותו לדין.

דוד אמסלם: גם מפורט בחוק תוך כמה זמן הם היו צריכים להסדיר את התקנות, תוך 90 ימים, והם לא עשו כלום במשך 5 שנים.

דוד אמסלם: אני מתכוון גם להוביל את הנושא הזה.

דוד אמסלם: ערכתי עליו דיון בוועדה לפני חצי שנה, לא דרך חוק המדבירים, וביקשתי מהם להסדיר את זה.

דוד אמסלם: כמובן לא דובים ולא זבובים...

דוד אמסלם: הכול בסדר, אתה אמרת והשיירה עוברת, לא קרה כלום, הצבא זה צבא.

דוד אמסלם: אני מתכוון לטפל בנושא הזה גם אם אצטרך להביא את זה כהצעת חוק פרטית שלי שנועדה לתקן את החוק הראשי.

דוד ביטן: בסדר, למה לא.

דוד אמסלם: בגלל שהם כרגע עוברים על החוק והם עוד מתלוננים.

יואל חסון: מי זה "הם"?

דוד אמסלם: הצבא.

יואל חסון: לא אמרו לך שזה צבא שיש לו מדינה?...

דוד ביטן: מכיוון שהערת לי, כבוד יושב-ראש ועדת הפנים והגנת הסביבה, אני אומר לך שבנושא הזה, בעניין נושא חדש, אני חייב להיכנס לגופה של הצעת החוק כי אחרת לא אדע אם זה נושא חדש או לא.

דוד ביטן: לכן בנושאים האלה אנחנו דנים גם בהצעת החוק עצמה.

דוד ביטן: זה לא רק נוהל אלא אני חייב לראות מה בדיוק הבעיה ולמה זה נושא חדש במסגרת של הצעת החוק הספציפית.

דוד ביטן: אני חייב להיכנס לתוכן הצעת החוק.

<גל כהן: רק לחדד, אתה אומר שזה לא נושא חדש רק ככל שמדובר בחוק ההדברה, נוהל רק לגבי חוק ההדברה?

דוד ביטן: כן, רק לגבי זה.

דוד ביטן: פה לא חייבים הסכמה.

דוד ביטן: פה רק התייעצות.

דוד ביטן: בחוקים אחרים – זה נושא חדש.

דוד ביטן: בחוק הזה – זה לא נושא חדש.

דוד ביטן: מי בעד?

דוד ביטן: מי נגד?

דוד ביטן: בעד – פה אחד

דוד ביטן: יש הסכמה פה אחד.

דוד ביטן: תודה רבה לכם.

דוד ביטן: משרד המשפטים, אם אתם חושבים שאנחנו לא בסדר, תמשכו את הצעת החוק בחזרה ואז יהיה לכם זמן לערוך ישיבות.

דוד ביטן: היו לכם 5 שנים ולא ערכתם ישיבות.

דוד ביטן: אולי ערכתם ישיבות ולא הצלחתם.

<גבריאלה פיסמן: אנחנו לא אמורים להיות.

דוד ביטן: אני עובר לתיקון לחוק-יסוד: הכנסת בעניין כהונת סגן ליושב-ראש הכנסת.

דוד ביטן: זה לא תחילה מהכנסת הבאה, יש כאן טעות, זה יהיה מהכנסת הנוכחית, אבל זה לא חל על הסגנים הקיימים.

דוד ביטן: אני רוצה להסביר את מהות הצעת התיקון של החוק.

דוד ביטן: היום, בגדול, יושב-ראש הכנסת וסגן יושב-ראש הכנסת חלים עליהם אותן הוראות.

דוד ביטן: אנחנו חושבים שצריך להפריד בין היושב-ראש, שנבחר על-ידי המליאה ויש לו מעמד, לבין הסגנים.

יואל חסון: מי זה "אנחנו", אדוני?

יואל חסון: מאין נולדה הצעת החוק?

דוד ביטן: זה אני.

דוד ביטן: זה רעיון שלי.

דוד ביטן: אני בודק כל מיני חוקים שקשורים לכנסת ובוחן אם צריך לתקן או לא, וזה אחד מהם.

דוד ביטן: יש עוד תיקונים שנביא בעתיד.

דוד ביטן: לאט-לאט, אנחנו לא עושים את זה במכה אחת.

דוד ביטן: יש להם אותו מעמד, כאשר בסופו של דבר אני חושב שלא צריך להיות להם אותו מעמד לעניין תחולת ההחלפה.

דוד ביטן: דבר נוסף, ניקח לדוגמה מקרה שיש רוטציה בסיעה ואדם לא רוצה להתחלף, או אדם שלא עושה את עבודתו כסגן יושב-ראש.

דוד ביטן: מה קורה במקרה הזה?

דוד ביטן: אני חושב שסגן יושב-ראש הכנסת צריך לחול עליו שכפי שהסיעה מינתה היא תוכל לקחת את המינוי הזה ולא יצטרכו 90 חברי כנסת על מנת להחליף סגן יושב-ראש.

דוד ביטן: היום נדרשים 90 חברי כנסת כדי להחליף אותו באישור מליאה.

דוד ביטן: יש אמנם סעיף שאומר שפרט לסיעה, אם עכשיו סיעת ש"ס לא מוכנה להחליף את הסגן, הכנסת כן רשאית להחליף.

דוד ביטן: היום יש דרישה ל-90 חברי כנסת.

<ארבל אסטרחן: זה רק מעילות מסוימות.

דוד ביטן: יש עילות מיוחדות בגינן הכנסת יכולה להחליף גם סגן יושב-ראש וגם יושב-ראש, ברוב של 90 חברי כנסת.

דוד ביטן: חשבנו שצריך לעשות הבחנה, שאת היושב-ראש אפשר יהיה להחליף ברוב של 90 חברי כנסת ואילו סגן יושב-ראש ברוב של 70 חברי כנסת.

דוד ביטן: זה לא יחול על הסגנים הקיימים.

דוד ביטן: בשל הסיטואציות שהיו לנו אני סבור שהכנסת צריכה להגן על עצמה בעניין הזה.

יואל חסון: אתה אומר במפורש שזה הצעת חוק שנולדה בגלל אורן חזן?

דוד ביטן: לא.

דוד ביטן: אני לא אומר.

יואל חסון: אמרת: "סיטואציות שקרו".

דוד ביטן: יש סיטואציות מסוימות שהסיעה צריכה להגן על עצמה, גם ציבורית, ושהכנסת צריכה להגן על עצמה ציבורית.

דוד ביטן: אני לא מתייחס לסגנים הקיימים, עליהם יחול החוק הקודם.

<ארבל אסטרחן: שאלות בעניינים האלה התעוררו גם בעבר.

דוד ביטן: אם עכשיו יש רוטציה ואתה לא רוצה להתפטר, אי אפשר להחליף אותך.

דוד ביטן: איזה מין דבר זה?

בצלאל סמוטריץ': מה מסגרת הדיון עכשיו?

בצלאל סמוטריץ': מה אנחנו רוצים להחליט?

<ארבל אסטרחן: הוועדה מכינה הצעת חוק לקריאה הראשונה.

בצלאל סמוטריץ': מכיוון שזו הצעה של הוועדה זה מדלג על הקריאה הטרומית.

בצלאל סמוטריץ': אם לא נעביר את זה עכשיו אז יצטרכו להעביר את זה בקריאה טרומית כהצעת חוק פרטית?

דוד ביטן: מה שלא עובר בוועדה אני לא מעביר.

<ארבל אסטרחן: אם חברי הכנסת יחשבו שאין בזה צורך- - -

דוד ביטן: אני לא עושה דברים על דעת עצמי פה.

דוד ביטן: אני אומר שזה לא חל על הסגנים הקיימים.

בצלאל סמוטריץ': אני לא דואג לעצמי, אני מוכן להתפטר מחר בבוקר.

דוד ביטן: אנחנו לא יכולים בלעדיך, על מה אתה מדבר...

<ארבל אסטרחן: הדברים שנאמרו מדויקים.

דוד ביטן: תגידי גם את העילות בגינן הכנסת יכולה להעביר מכהונה.

דוד ביטן: אני חושב שצריך לתת כוח לסיעה במקרים האלה, עם כל הכבוד לסגן.

בצלאל סמוטריץ': לזה אני לא מסכים.

<ארבל אסטרחן: יש לכם בעמוד האחרון נוסח משולב אז תוכלו לראות את התיקונים משולבים בתוך הטקסט.

<ארבל אסטרחן: היום הכנסת, כפי שאתם יודעים, בוחרת את יושב-ראש הכנסת וסגנים ליושב-ראש הכנסת.

<ארבל אסטרחן: לפי תקנון הכנסת הבחירה של היושב-ראש והסגנים היא לכל תקופת כהונתה של הכנסת.

<ארבל אסטרחן: תיקון מסוים שהוכנס לפני כמה שנים קבע שאפשר מלכתחילה לבחור סגנים לתקופה קצובה.

<ארבל אסטרחן: זה תיקון מהכנסת הקודמת או מזו שלפניה ואכן נעשה בו שימוש וגם בכנסת הזאת יש סגנים שנבחרו לתקופה קצובה ואז לא צריך לפטר אותם, הם לא צריכים להתפטר, הכהונה שלהם פשוט פוקעת במועד שנקבע.

דוד ביטן: זה בתנאי שהרוטציה נקבעה מראש.

דוד ביטן: אם נקבעה אחר-כך – אי אפשר לעשות את זה.

<ארבל אסטרחן: אם זה נאמר מלכתחילה כאשר הם נבחרו.

<ארבל אסטרחן: אבל אם זה לא נקבע כך מראש, קובע חוק-יסוד: הכנסת את הדרך להעברה מכהונה של היושב-ראש ושל הסגנים שלו.

<ארבל אסטרחן: אדגיש שאנחנו לא מדברים פה על היושב-ראש, אבל אני מזכירה זאת.

<ארבל אסטרחן: התיקון לא מציע לשנות שום דבר לגבי יושב-ראש הכנסת.

<ארבל אסטרחן: חוק-היסוד, כפי שאתם יכולים לראות בנוסח שלפניכם, קובע כי "הכנסת רשאית, בתקנונה, לקבוע סייגים לבחירתו של חבר הכנסת לכהונת יושב-ראש הכנסת או סגן ליושב ראש הכנסת", זה מופיע בסעיף קטן 20(ב), ואכן יש בתקנון סייגים, ואז יש שני סעיפים נוספים רלוונטיים.

<ארבל אסטרחן: הכנסת רשאית, בהחלטה ברוב חבריה, להשעות מכהונתו את יושב-ראש הכנסת או את סגן יושב-ראש הכנסת – "פרטים ייקבעו בחוק"; ואז יש סעיף שקובע "הכנסת רשאית, בהחלטה ברוב חבריה, או ברוב גדול יותר שייקבע בחוק" – והוא אכן נקבע, תיכף נראה מה קובע החוק – "להעביר מכהונתו את יושב-ראש הכנסת או סגן ליושב ראש הכנסת".

<ארבל אסטרחן: יש פה כמה דברים.

<ארבל אסטרחן: קודם כול, השאלה האם בכלל דרך ההעברה של הסגנים מכהונה צריכה להיות בחוק-היסוד.

<ארבל אסטרחן: היושב-ראש – כן, אבל הסגנים – לא בטוח.

<ארבל אסטרחן: ודבר נוסף, האם נכון שההוראות האלה שבאות להבטיח את הכהונה של היושב-ראש והסגנים – למשל אם הוציאו מישהו מן המליאה וזה לא מוצא חן בעיני חברי הכנסת אז יעבירו אותם מכהונתם.

<ארבל אסטרחן: ברור שיש מעמד וחשיבות לכך שתהיה להם עצמאות בתפקיד.

<ארבל אסטרחן: האם נכונה ההשוואה הזאת בין היושב-ראש לסגנים?

<ארבל אסטרחן: מה אומר החוק מכוח חוק-היסוד, שהוא חוק הכנסת כמובן?

<ארבל אסטרחן: יש לנו שני סעיפים רלוונטיים, סעיפים 7 ו-8.

<ארבל אסטרחן: סעיף 7 מדבר על השעיה מחמת עבירה, והוא קובע שהכנסת רשאית ברוב חבריה, 61, להשעות מכהונה יושב-ראש או סגן ליושב-ראש אם היועץ המשפטי לממשלה החליט להגיש נגדו כתב אישום.

<ארבל אסטרחן: פה מוצע שדרישת הרוב תהיה רק לגבי יושב-ראש הכנסת, ואילו לגבי סגן היושב-ראש – החלטה של הכנסת ברוב רגיל.

יואל חסון: להדיח סגן יושב-ראש הכנסת ברוב רגיל?

<ארבל אסטרחן: להשעות בשל החלטה של היועץ המשפטי לממשלה להגיש נגדו כתב אישום.

<ארבל אסטרחן: יש לנו כאן שני סעיפים.

<ארבל אסטרחן: הסעיף הראשון אומר: בשל עבירה.

<ארבל אסטרחן: היועץ המשפטי לממשלה החליט להגיש כתב אישום, או שמתקיימים נגדו הליכים פליליים שהחלו כבר.

<ארבל אסטרחן: היום זה השעיה ברוב חבריה של הכנסת לגבי היושב-ראש והסגנים.

<ארבל אסטרחן: מוצע להפריד: היושב-ראש – ברוב חבריה, הסגנים – ברוב רגיל.

<ארבל אסטרחן: בכל מקרה זה רק לפי הצעה של ועדת הכנסת.

<ארבל אסטרחן: היום זה ברוב חבריה.

<ארבל אסטרחן: גם פה מוצע להבחין: יושב-ראש הכנסת – ברוב חברי ועדת הכנסת, סגן היושב-ראש – ברוב רגיל.

<ארבל אסטרחן: זה מבחינת העילה היותר קלה וברורה, מחמת עבירה.

<ארבל אסטרחן: סעיף 8 לחוק הכנסת מדבר על העברה מכהונה לא מחמת עבירה.

<ארבל אסטרחן: היום הוא קובע שמליאת הכנסת רשאית ברוב של שלושה-רבעים להעביר יושב-ראש או סגן יושב-ראש, שזה תנאים זהים.

<ארבל אסטרחן: העילה היא: "אם קבעה כי אין הוא ראוי לכהונתו מחמת התנהגות שאינה הולמת את מעמדו".

<ארבל אסטרחן: זו העילה היחידה שקיימת.

<ארבל אסטרחן: הפרוצדורה פה מורכבת מאוד: זה החלטה של המליאה ברוב של שלושה-רבעים; צריכה להיות הצעה של ועדת הכנסת ברוב של שלושה-רבעים; וקובלנה שהובאה בפני ועדת הכנסת על-ידי 61 חברי כנסת.

<ארבל אסטרחן: זאת הפרוצדורה הנוכחית שהיא מורכבת מאוד.

<ארבל אסטרחן: וזה גם רק אחרי החלטה של ועדת האתיקה על כך שהיושב-ראש או סגנו נהגו באופן שאינו הולם.

דוד ביטן: זה נשאר.

דוד ביטן: אנחנו לא נוגעים בזה.

דוד ביטן: אנחנו נוגעים במספר חברי הכנסת.

<ארבל אסטרחן: לא, מוצע לתקן את הכול.

<ארבל אסטרחן: היום צריך החלטה של ועדת האתיקה שהיושב-ראש או סגנו נהגו באופן לא הולם; אחרי ועדת האתיקה 61 חברי כנסת פונים לוועדת הכנסת; ועדת הכנסת – החלטה של שלושה-רבעים; מליאת הכנסת – החלטה של שלושה רבעים, של 90 חברי כנסת.

<ארבל אסטרחן: מה שמוצע כאן: לגבי היושב-ראש לא לגעת; ולגבי סגן להוסיף סעיף שיגיד: "הכנסת רשאית, בהחלטה ברוב של שבעים מחבריה," – או כמה שיוחלט, לפי הצעת ועדת הכנסת: ברוב רגיל – "להעביר מכהונתו סגן ליושב ראש הכנסת אם קבעה כי אין הוא ראוי לכהונתו מחמת התנהגות שאינה הולמת את מעמדו", מאותה עילה, ומובהר שיש זכות טיעון ושזה הצבעה גלויה וכולי.

<ארבל אסטרחן: ומוצע להוסיף כאן דבר נוסף לגבי סגן, שכהונתו תסתיים "עם מסירת הודעה בכתב מטעם סיעתו ליושב ראש הכנסת על סיום הכהונה".

יואל חסון: הסעיף הזה רלוונטי גם לסגנים הנוכחים כי הם בתפקיד.

<ארבל אסטרחן: לפי מה שהוצע כרגע, הכול יחול רק על סגן שנבחר אחרי תחילת החוק.

<ארבל אסטרחן: כמובן תוכלו להחליט כפי שתרצו, אבל כרגע זה מה שמוצע.

דוד ביטן: לא רציתי להחיל את זה על הסגנים הנוכחיים.

בצלאל סמוטריץ': זה דווקא לא יפה.

בצלאל סמוטריץ': מה, אנחנו דואגים לעצמנו אז "נדפוק" את הבאים?

בצלאל סמוטריץ': אם זה נכון, זה נכון מעכשיו.

בצלאל סמוטריץ': אם זה לא נכון, זה לא נכון.

<ארבל אסטרחן: אפשר גם לעשות את זה מהכנסת הבאה.

דוד ביטן: אני לא רציתי להכניס את זה כבר מעכשיו.

דוד ביטן: אם אתם רוצים שזה יחול כבר היום, אין לי בעיה.

יואב בן צור: יהיו סגנים סוג א' וסגנים מסוג ב' בתוך הכנסת הזאת?

יואב בן צור: זה נשמע לי לא טוב, עם כל הכבוד.

יואב בן צור: תעשה את זה מהכנסת הבאה וגמרנו.

יואל חסון: או תעשה את זה מעכשיו לכולם.

בצלאל סמוטריץ': קודם כול, אני מוכרח לומר שאני פוגש את זה לראשונה ואני צריך לחשוב קצת.

בצלאל סמוטריץ': תוך כדי הדיון נעשיר זה את זה.

בצלאל סמוטריץ': אני רוצה להגיד כמה אמירות למעלה ואחר-כך נראה איך צוללים למטה.

בצלאל סמוטריץ': אני כן חושב שבאופן עקרוני יש ערך גדול מאוד לשמור על העצמאות של הסגנים.

בצלאל סמוטריץ': קודם כול, זה משדר חלק מן הממלכתיות של המוסד הזה של נשיאות הכנסת.

בצלאל סמוטריץ': כאשר אני עולה לדוכן, וכך גם יואל חסון ואחרים, אני ממש לא איש הבית היהודי שעולה לדוכן.

בצלאל סמוטריץ': אני מנהל את המליאה בצורה הכי ממלכתית שיכולה להיות.

יואב בן צור: כשאתה עולה אתה הריבון?

בצלאל סמוטריץ': לא, אני לא הריבון.

דוד ביטן: למה- - -?

בצלאל סמוטריץ': כי צריך להיזהר ממצב שאני הופך להיות מריונטה, שאני חייב לתת רשות דיבור וזכות תגובה למישהו מהסיעה שלי כי אם לא אתן לשולי מועלם שהיא יושבת-ראש הסיעה שלי אז פעמיים היא תתעצבן עליי ותגיד: נפתלי לא מועיל למערכת, בואו נחליף אותו.

בצלאל סמוטריץ': זה יהרוג את המוסד הזה.

בצלאל סמוטריץ': הכנסת היא מוסד מאוד-מאוד פוליטי ויש בה איזה אי של שפיות.

בצלאל סמוטריץ': אני אומר את האמת, אני חדש פה, אני רואה בהערכה רבה את ישיבות הנשיאות, איך יולי אדלשטיין מנהל את הנשיאות.

בצלאל סמוטריץ': הוא דורש מכולנו, ואנחנו משתדלים לעמוד בזה בלי קשר למקום ממנו הגענו, זה יכול להיות אחמד טיבי מצד אחד ואני מצד שני.

בצלאל סמוטריץ': יהיה רע מאוד לכנסת אם נביא את הנשיאות למקום שבו אני חייב להילחם על הצעות לסדר של הסיעה שלי כי הרי אני שליח של הסיעה שלי ואם לא אעשה את העבודה ואלחם על ההצעות לסדר או על ההצעות הדחופות של הסיעה שלי אז יחליפו אותי כי אני לא מספק את הסחורה.

דוד ביטן: בפועל אתה לא נלחם על הצעות של הסיעה שלך?

בצלאל סמוטריץ': לא, לחלוטין לא.

בצלאל סמוטריץ': אני מעיד פה לפרוטוקול, לחלוטין לא.

בצלאל סמוטריץ': פונים אליי גם חברי סיעה שלי וגם חברים אחרים.

בצלאל סמוטריץ': אני משתדל מאוד, ולא פעם קורה ההיפך, שאני מוותר על שלי או יואל חסון מוותר על שלו כי אנחנו אומרים: אתה יודע מה, אתה צודק, הנושא האחר חשוב יותר.

בצלאל סמוטריץ': אני מתאר לך מעשים שבכל יום.

דוד ביטן: אתם מכניסים את עצמכם להצעות חוק של אחרים.

דוד ביטן: יש לי ביקורת גם על זה.

בצלאל סמוטריץ': זה שלחבר נשיאות יש פריבילגיה להצטרף להצעות חוק אחרות, מותר שתהיה לך ביקורת.

בצלאל סמוטריץ': אני אומר לך מבפנים על עבודת הנשיאות, שהיא נעשית 90% באופן ממלכתי, פרט אולי לקצוות.

בצלאל סמוטריץ': אני לא יודע מה רע בזה.

בצלאל סמוטריץ': מה הבעיה שנציג של הנשיאות יכול להצטרף להצעות חוק?

דוד ביטן: אל תעמיד את השברים כאילו הנשיאות היא מין גוף ניטרלי.

דוד ביטן: הנשיאות היא לא גוף ניטרלי, היא גוף פוליטי לכל דבר ועניין.

יואל חסון: עדיין הנשיאות היא גם גוף פוליטי.

בצלאל סמוטריץ': אני חושב שהיא פחות פוליטית מגופים אחרים בכנסת.

בצלאל סמוטריץ': אני חושב שהשאיפה שלנו צריכה להיות להפוך אותה – אנחנו בני אדם, זה בסדר, ויש חברים ויש סיעה ויש מחויבויות וכולי – אבל ההצעה שלך הופכת את זה לעוד יותר פוליטי.

בצלאל סמוטריץ': אם על הראשונים אנחנו בוכים בואו לא נחמיר את המצב עוד יותר מאשר הוא עכשיו.

בצלאל סמוטריץ': אני כן חושב שצריכה להיות עצמאות לנשיאות.

בצלאל סמוטריץ': יש מקום שיושב-ראש וסגנים לא יהיו אותו דבר בדיוק, ויכול להיות שבשל התנהגות שאינה הולמת לא חייבים רוב של שלושה-רבעים אלא אפשר גם פחות, שוב, כי זה לא סיעתי.

בצלאל סמוטריץ': אני כן חושב, גברתי היועצת המשפטית, להכניס את המסננת של קביעה של ועדת האתיקה.

בצלאל סמוטריץ': בכל מקרה כשוועדת האתיקה תקבע שהוא עשה מעשה שלא ראוי לתפקידו – אגב, בוועדת האתיקה יש לי אמון מוחלט, שהיא הגוף הכי לא פוליטי בכנסת, למרות שאני לא אוהב חלק מהחלטותיה, אבל בעיניי היא משתדלת להתנהל באובייקטיביות.

בצלאל סמוטריץ': אוי ואבוי לנו אם ועדת האתיקה תהיה פוליטית.

בצלאל סמוטריץ': זה בעיניי איזה בלם, שאני אומר: בעילה הזאת לפחות קודם כול שהיא תקבע.

בצלאל סמוטריץ': אם היא תקבע, אני מוכן שיהיה רוב רגיל, לא צריך "קריעת ים סוף" אחרי שוועדת האתיקה קבעה.

בצלאל סמוטריץ': אבל קודם כול שתהיה מין מסננת כזאת, כי אחרת הרוב הפוליטי פה- - -

דוד ביטן: רק ועדת האתיקה.

דוד ביטן: מקובל עלי.

בצלאל סמוטריץ': אני מוכן שלא יצטרכו "קריעת ים סוף", אבל אחרי שיש קביעה של ועדת האתיקה.

בצלאל סמוטריץ': עוד פעם: ועדת האתיקה, ואז יוזמה של ועדת הכנסת ורוב רגיל.

בצלאל סמוטריץ': אפשר לחשוב, אולי כן 61 במליאה.

בצלאל סמוטריץ': אני לא יודע.

בצלאל סמוטריץ': אבל 61 זה חוזר לקואליציה-אופוזיציה.

<ארבל אסטרחן: היושב-ראש הציע שבמליאה זה יהיה רוב של 70 להבדיל מ-90.

בצלאל סמוטריץ': כלומר עדיין שומרים רוב.

בצלאל סמוטריץ': כלומר בוועדת האתיקה ובוועדת הכנסת רוב רגיל ואז במליאה רוב של 70.

בצלאל סמוטריץ': זה מקובל עלי לחלוטין.

<ארבל אסטרחן: ואותה עילה.

בצלאל סמוטריץ': לכן אני רוצה את ועדת האתיקה כי היא בעיניי אמינה לקבוע את הקביעה הזאת באופן עקרוני.

בצלאל סמוטריץ': אגב, מי פונה לוועדת האתיקה?

בצלאל סמוטריץ': בהצעת החוק לא כתוב.

בצלאל סמוטריץ': כל אחד?

<ארבל אסטרחן: כל אדם.

בצלאל סמוטריץ': אני רוצה להציע שתונח בפני ועדת הכנסת ובפני הכנסת חוות דעתו של יושב-ראש הכנסת כתנאי.

דוד ביטן: היום אין את זה.

בצלאל סמוטריץ': אז אנחנו מאזנים.

בצלאל סמוטריץ': אני חושב שזה הגיוני אם רוצים להדיח סגן.

בצלאל סמוטריץ': אם יושב-ראש הכנסת אומר: האדם "עשר", עושה עבודה נהדרת, מכבד את הכנסת וכולי, אבל עשו פה איזו קוניוקטורה פוליטית – שתונח חוות דעתו.

דוד ביטן: אבל זה לא מחייב את המליאה.

בצלאל סמוטריץ': זה לא מחייב, אבל תונח חוות דעת.

<ארבל אסטרחן: האם משהו שאינו הולם את מעמדו חייב להיות משהו שקשור לאופן שהוא מנהל ישיבות?

יואל חסון: אולי זה הולם את מעמדו אבל לא הולם את מעמדה של הכנסת.

בצלאל סמוטריץ': אני חושב שליושב-ראש הכנסת אמורה להיות מילה משמעותית באשר לשאלה האם חבר הכנסת עשה מעשה שלא הולם את מעמדו.

דוד ביטן: לא חובה שהפעילות שלו תהיה הכתובת.

בצלאל סמוטריץ': בוודאי שלא.

בצלאל סמוטריץ': אני חושב שמן הראוי שחוות דעת כזאת תונח בפני חברי הכנסת.

יואב בן צור: אם הוא מתנהג בצורה שאינה הולמת מחוץ לכנסת.

<ארבל אסטרחן: כבר היום רשאי כל אדם להגיש בקשה לוועדת האתיקה.

דוד ביטן: אתן לך דוגמה.

דוד ביטן: חברת כנסת מהרשימה המשותפת שקיללה שוטרים ובסופו של דבר העמידו אותה לדין.

דוד ביטן: אמנם הביאו אותה לסיכום שזה לא עם קלון, אבל לא הייתי צריך להמתין במצב הזה לכתב אישום אם היא הייתה סגנית, יכולתי להביא את זה כהצעה.

דוד ביטן: אתה מסכים אתי?

דוד ביטן: זה התנהגות שאינה הולמת את המעמד שלה.

בצלאל סמוטריץ': אבל השאלה היא האם אתה מוכן לומר שיש כאן איזשהו מעמד ליושב-ראש הכנסת ושדעתו צריכה להישמע.

דוד ביטן: אני מוכן לקבל את זה.

<ארבל אסטרחן: זה יהיה תנאי להליך?

דוד ביטן: לא תנאי.

דוד ביטן: יושב-ראש הכנסת יוכל להניח את חוות דעתו.

בצלאל סמוטריץ': בסדר, אבל ברגע שזה כתוב המשמעות היא- - -

דוד ביטן: זה לא מחייב אבל הוא יכול.

בצלאל סמוטריץ': אתה לא חייב לקבל את חוות הדעת שלו.

דוד ביטן: אבל אם הוא לא ירצה להניח חוות דעת אז אני לא יכול להביא את זה לדיון?

בצלאל סמוטריץ': לא, בסדר.

בצלאל סמוטריץ': זה לא יכול "לתקוע".

בצלאל סמוטריץ': אני מסכים.

בצלאל סמוטריץ': ההגדרה צריכה להיות "רשאי", אבל השאיפה היא שהוא יניח חוות דעת.

דוד ביטן: מקובל.

בצלאל סמוטריץ': בנושא הסיעות אני נוטה להתנגד.

בצלאל סמוטריץ': זה יטה את הכף.

בצלאל סמוטריץ': אתה טוען שגם עכשיו זה גוף פוליטי.

בצלאל סמוטריץ': זה יהפוך אותו לעוד הרבה יותר פוליטי ואנחנו לא רוצים בכך.

בצלאל סמוטריץ': אני בפירוש עומד היום במצב שאני חוסם גם דברים של החברים שלי.

דוד ביטן: אבל אתם לא יכולים "לגלגל עיניים" יותר מדי בעניין הנשיאות כאילו הנשיאות היא איזה גוף ניטרלי.

בצלאל סמוטריץ': אנחנו משתדלים.

דוד ביטן: אתם משתדלים, אני לא אומר שלא.

בצלאל סמוטריץ': ההצעה הזאת תהפוך את הנשיאות לעוד יותר פוליטית.

דוד ביטן: אני מקבל את זה שמשתדלים אבל עדיין מתקשרים אליך החברים מהסיעה שלך.

יואל חסון: מכל סיעות הבית.

יואל חסון: כל חברי הכנסת מתקשרים.

בצלאל סמוטריץ': לא רק מן הסיעה שלי אלא מכל סיעות הבית.

בצלאל סמוטריץ': אנחנו לא טוענים שאנחנו לא אנשים פוליטיים.

דוד ביטן: זה מינוי של הסיעה.

דוד ביטן: אין שום סיבה שהסיעה לא תוכל לשנות.

דוד ביטן: לעומת זה, יושב-ראש הכנסת זה מינוי של הכנסת.

בצלאל סמוטריץ': זה לא נכון.

בצלאל סמוטריץ': זה מינוי של הסיעה אבל מרגע שמוניתי לא נכון שאני נציג של הסיעה.

יואל חסון: גם יושב-ראש הכנסת הוא מועמד של סיעה מסוימת.

דוד ביטן: אבל הוא מינוי של הכנסת.

יואל חסון: גם אני מינוי של הכנסת, גם עלינו הצביעו.

דוד ביטן: לא, הסיעה ממליצה עליך.

יואל חסון: אבל גם על יושב-ראש הכנסת המליצה סיעה, בדרך כלל הסיעה הגדולה.

דוד ביטן: סגן יושב-ראש הכנסת לא עובר ועדת נשיאות.

דוד ביטן: למה?

דוד ביטן: כי זה ממש מינוי של הסיעה.

דוד ביטן: יש לי 9 סגנים, אני לא יכול למנות את מי שאני רוצה, אני לא יכול שכולם יהיו מהליכוד.

דוד ביטן: חייבים להיות נציגי סיעות לפי יחס סיעתי ולכן זה נציג סיעה.

דוד ביטן: אני לא מבין את העניין הזה.

יואל חסון: תיאורטית יכול להיות מועמד ליושב-ראש הכנסת לאו דווקא מסיעת המפלגה הגדולה ביותר, יכולה להיות גם התמודדות.

דוד ביטן: אבל סגנים אתה מקבל לפי יחס סיעתי.

דוד ביטן: בוועדת הכנסת מביאים מי זה המינוי של הסיעה.

דוד ביטן: תגיד לי, אני יכול להמליץ על מישהו אחר?

דוד ביטן: לא.

<ארבל אסטרחן: בהתחשב בהרכב הסיעתי של הכנסת וביחס הכוחות.

בצלאל סמוטריץ': הוא נציג סיעה, אבל אני לא רוצה שמרגע שהוא נבחר הוא יראה את עצמו כנציג סיעה.

בצלאל סמוטריץ': ברגע שהוא נבחר הוא סגן יושב-ראש הכנסת.

דוד ביטן: למה "לגלגל עיניים"?

דוד ביטן: הנשיאות היא מצב כזה.

בצלאל סמוטריץ': היא לא.

בצלאל סמוטריץ': אני לא רוצה להפוך אותה לעוד יותר פוליטית.

דוד ביטן: זה המצב.

דוד ביטן: יושב-ראש הכנסת אומר לי הרבה פעמים, כשהנשיאות לא מאשרת הצעה דחופה לסדר הוא אומר לי: למה אתה צריך?

דוד ביטן: ברור, בשביל זה יש את הערעור, בשביל זה אנחנו מסתכלים על השיקולים שהיו לה.

דוד ביטן: זה גוף פוליטי לכל דבר ועניין, אי אפשר להתעלם מזה.

דוד ביטן: גם ועדת הכנסת היא גוף פוליטי.

דוד ביטן: בכמה דברים אני חושב שמי שטוען בפניי צודק אבל לפעמים אני לא מצביע בעד ואני מעביר הצבעה נגד בגלל החיוב הקואליציוני.

דוד ביטן: זה המצב.

בצלאל סמוטריץ': בנשיאות אנחנו לא רוצים שאדם ינהל את ישיבות המליאה ויחליט למי הוא נותן רשות דיבור לפי הסיעה שממנה הוא מגיע.

דוד ביטן: זה טענה נכונה, שהניהול של המליאה צריך להיות ממלכתי, אבל בוא, אם לא נתת לאיזה חבר סיעה לדבר כי התקנון לא מאפשר לך אז אתה תפוטר מהתפקיד?

בצלאל סמוטריץ': אתה יודע שהרבה פעמים זה גמיש ויש שיקול דעת.

בצלאל סמוטריץ': אני רוצה להיות אובייקטיבי.

בצלאל סמוטריץ': אני לא רוצה לדעת שאם שלוש פעמים לא אהיה בסדר עם יושבת-ראש הסיעה שלי אז יחליפו אותי.

בצלאל סמוטריץ': זה לא עובד כך.

יואל חסון: קודם כול, צריך לומר, אדוני היושב-ראש, שההצעה הזאת נפלה עלי כרעם ביום בהיר.

יואל חסון: זה באמת הפתיע אותי.

יואל חסון: אין לי מושג, אדוני – ואני לא נחשב מן התמימים בבניין – מאין זה נולד ולמה זה בא.

דוד ביטן: זה תיקון שנראה לי ראוי, ללא קשר להרכב הסגנים היום.

יואל חסון: אגיד לך מה אני חושב, וזה לא אומר שאני בהכרח מתנגד להצעת החוק, אבל אגיד לך מה החששות שלי.

דוד ביטן: הנה ראית, כאשר הוא העיר הערות שנשמעו נכונות הלכתי על זה.

דוד ביטן: אני לא מחפש פה דווקא את מה שאני הצעתי.

יואל חסון: לא בהכרח ההצעה הזאת היא הצעה לא טובה, אבל אני תמיד חושש מאיפה באות הצעות החוק ומה הסיבה שהן נולדות.

יואל חסון: לפעמים יוצרים הצעות חוק, שאנחנו הולכים איתן אחר-כך שנים קדימה, שנוצרו בגלל סיטואציות פרטניות ייחודיות ולאו דווקא מייצגות.

יואל חסון: בגלל זה משנים עכשיו את תקנון הכנסת ומשנים את אורחות חיינו ומתייחסים פה לתקנון הכנסת ולחוק-יסוד: הכנסת, בוודאי כשפה אנחנו מדברים על חוק-יסוד: הכנסת, בדברים שהם באמת-באמת מהותיים.

יואל חסון: אני רוצה לומר לך אדוני, אני באמת הייתי רוצה שתתנהג קצת יותר בעדינות בשינויים בחוק-יסוד: הכנסת ונבין האם באמת זה החוק שצריך כדי לפתור בעיות שאתה חושב, או שאחרים חושבים שקיימות בכנסת הזאת או שנוצרו בכנסת הזאת.

יואל חסון: לגופו של עניין על הצעת החוק.

יואל חסון: אתחיל קודם כול בהערה של חבר הכנסת סמוטריץ.

יואל חסון: הוא צודק במאה אחוז.

יואל חסון: אני חושב שהוא הגדיר את זה בצורה מושלמת ואם אוסיף נראה לי שרק אהרוס.

יואל חסון: אני מדבר על עניין התערבות הסיעה.

יואל חסון: אני אומר לך, כולנו בסוף חלק מסיעה, שחקנים בסיעה ואני לא רואה שום סיטואציה שבה מישהו יישאר סגן למרות שסיעתו לא תרצה שהוא יהיה סגן, זה לא יכול לקרות וזה לא יהיה ואמנם זה לא היה עד היום, אבל אי אפשר להפוך אותנו לשליחים סיעתיים.

יואל חסון: אני אומר לך, אני יושב בנשיאות כסגן עכשיו אבל הייתי גם בעבר יושב-ראש הקואליציה וישבתי בנשיאות גם כיושב-ראש הקואליציה.

יואל חסון: כיושב-ראש הקואליציה הייתי יושב בנשיאות ורואה סיטואציות ודברים שלא אהבתי כיושב-ראש הקואליציה, אבל ראיתי את החשיבה העניינית שקורית שם בפנים.

יואל חסון: כן, אדוני, אני אומר לך, אני לא מאחל לך שתהיה סגן יושב-ראש הכנסת, אני מאחל לך להגיע לגדולות הרבה יותר, אבל אם יום אחד תהיה שם תבין ותראה שלשמור על עצמאות סגן היושב-ראש זה דבר חשוב.

יואל חסון: אתן לך דוגמה.

יואל חסון: לפחות בתחילת הדרך כשאתה יושב על הדוכן במליאה ופתאום מישהו מחברי סיעתך מתחיל להשתולל או לפגוע בסדר של הדיון, בהתחלה יש לך באמת את האינסטינקט הפנימי: מה, אני אוציא אותו?

יואל חסון: מה, עכשיו אעיר לו? לא נעים לך.

יואל חסון: זה אדם שאתה חי אתו.

יואל חסון: אבל ברגע שאתה מבין איפה אתה יושב, ולרובנו זה קורה- - -

בצלאל סמוטריץ': אני בפעם הראשונה הערתי לראש הממשלה ואז גם יכולתי להעיר לכולם.

יואל חסון: זה בדיוק הרגע שבו אתה אומר: רגע, אני עכשיו יושב על כס יושב-ראש הכנסת, יש לי אחריות לניהול התקין של הדיון הזה ואני צריך להיות באמת מורם ולהרים את עצמי מכל אינטרס ומכל חשיבה סיעתית או מפלגתית.

יואל חסון: אני מבקש קודם כול שאת עניין הסיעה תשים בצד.

יואל חסון: הוא לא רלוונטי, הוא לא נדרש, הוא לא צריך להיות.

יואל חסון: לדעתי באמת זה יפגע בעצמאות סגני היושב-ראש וכן יש משמעות לעצמאות סגני היושב-ראש.

דוד ביטן: למה הם צריכים להיות עצמאיים?

דוד ביטן: בגלל שאתה מנהל איזה דיון במליאה?

יואל חסון: זה לא "איזה דיון".

יואל חסון: זה דיון של מליאת הכנסת.

בצלאל סמוטריץ': את רוב דיוני המליאה מנהלים הסגנים.

בצלאל סמוטריץ': צריך שהדיונים יהיו ממלכתיים.

דוד ביטן: ממלכתיים – כן, אבל לא בגלל זה מחליפים או לא מחליפים סגן.

דוד ביטן: אל תעשו מזה דרמה.

יואל חסון: יכולים להגיד לך ותיקי הכנסת, כשהיו כאן הדיונים הסוערים ביותר יצא דווקא לסגנים לנהל אותם ולא ליושב-ראש, במקרה, וגם היו מקרים שהסגנים, אם לא היה להם השכל הישר, הראייה הרחבה יותר וההבנה, האמן לי, היו מגיעים פה למצבים קשים.

יואל חסון: עצמאות סגני היושב-ראש חשובה ביותר.

יואל חסון: אני חוזר לדברים האחרים פה בהגדרות.

יואל חסון: אני אומר לך עוד פעם, אני דואג מאוד מן העובדה שנולדים כאן חוקים- - -

דוד ביטן: אילו חוקים, למשל?

יואל חסון: כמו החוק הזה, וגם חוקים אחרים.

דוד ביטן: אתה מדבר ברבים.

יואל חסון: אני יכול לתת לך גם דוגמאות אחרות.

דוד ביטן: תן לי דוגמה.

יואל חסון: נולדים פה חוקים שבאים לתקן סיטואציות שהן בדרך כלל יוצאות מן הכלל והן לא הכלל, ובגלל זה משנים את החוקים לכלל ומשחקים בחוקי-יסוד של הכנסת באופן לא טוב.

בצלאל סמוטריץ': למשל החוק הנורבגי שלנו.

יואל חסון: יש עוד הרבה דוגמאות אחרות.

יואל חסון: וכל זה בגלל בעיות כלשהן או אינטרסים.

דוד ביטן: אני בעד החוק הנורבגי.

דוד ביטן: תמיד הייתי בעד.

דוד ביטן: עשו את זה קטן.

דוד ביטן: זה שעשו את זה קטן, זה לא בסדר.

בצלאל סמוטריץ': כי עשו את זה ספציפית.

יואל חסון: נכון, כי רצו לפתור בעיה ספציפית ולא את הבעיה הלאומית.

דוד ביטן: למה זה קשור להצעת החוק שלפנינו?

יואל חסון: אסביר לך.

יואל חסון: הרי אם החוק הנורבגי היה נולד מתוך אינטרס של משילות הייתי מבין את זה, כי המשילות באמת דורשת שהשרים לא יהיו חברי כנסת ושיהיו פה לפחות 119 חברי כנסת פעילים, אני מסכים.

יואל חסון: החוק הזה גם נראה שהוא לא היה נולד לעולם אם לא הייתה נולדת בשנה האחרונה סיטואציה כזאת או אחרת של כנראה סגן כזה או אחר, בעיה שרוצים לפתור לעתיד.

יואל חסון: אני אומר עוד פעם, יכול להיות שיש פה כמה דברים נכונים.

יואל חסון: ההפרדה בין הסגנים ובין היושב-ראש היא הפרדה נדרשת.

יואל חסון: לא ידעתי שהיא לא קיימת בכלל.

יואל חסון: אני מסכים שהיא נדרשת.

יואל חסון: מעמדו של יושב-ראש הכנסת חייב להיות מעמד מבוצר יותר, יציב יותר, חזק יותר.

דוד ביטן: על זה כבר הסכמנו.

דוד ביטן: נשאר לנו התיקון השני.

יואל חסון: אני חושב שזה סעיף נכון, והוא גם בלי קשר לדברים שקשורים להיום.

יואל חסון: היה צריך לעשות את ההפרדה הזאת מזמן.

יואל חסון: כל הדברים האחרים פה, אני אומר לך- - -

<ארבל אסטרחן: הדברים האחרים זה רק העניין של הסיעה.

יואל חסון: הסיעה וכן מה שהוספנו עכשיו, ועדת האתיקה.

<ארבל אסטרחן: זה המשמעות של ההפרדה בין היושב-ראש לסגנים.

דוד ביטן: הכנסנו את התיקונים שבצלאל סמוטריץ ביקש.

דוד ביטן: אני רואה שיש לובי של הסגנים המכהנים.

בצלאל סמוטריץ': אנחנו מכירים את העניין.

יואל חסון: יש עוד נקודה חשובה, הזכרת לי.

יואל חסון: לגבי החלת החוק – כל המשחקים האלה, של החלת חוק לסגנים אחרים או החל מן הכנסת הבאה, חבר'ה, זה בדיחה.

יואל חסון: או שהכנסת מקבלת את החוק וחושבת שהוא נכון.

יואל חסון: אם הוא נכון, הוא נכון מעכשיו; אם הוא לא נכון, הוא לא נכון בכלל.

יואל חסון: אני נגד כל השינויים הדרסטיים האלה.

יואל חסון: אם אתם חושבים שהוא דחוף אז שיהיה מעכשיו.

יואל חסון: מספיק עם המשחקים האלה.

בצלאל סמוטריץ': לזה גם אני מסכים.

יואל חסון: אני לא רוצה את המשחקים האלה.

יואל חסון: אני לא צריך הגנות, אל תגנו עליי.

יואל חסון: כסגן יושב-ראש הכנסת אני מבקש שהוועדה לא תפטור אותי מחובתו של החוק הזה.

יואל חסון: אם החוק הזה טוב לסגן יושב-ראש שיבוא יום אחריי או קדנציה אחריי אז הוא טוב גם לי, אם זה מה שהכנסת החליטה.

יואל חסון: אל תחוקקו חוק שאני מחר אצטרך לתת דין וחשבון, שיגידו שחוקקו חוק שמקל עליי.

בצלאל סמוטריץ': על זה אנחנו מסכימים.

דוד ביטן: אתה אומר:

דוד ביטן: או להחיל את זה מעכשיו או מהכנסת הבאה, זה שתי האופציות.

יואל חסון: אני גם לא אוהב את ההצעה להחיל את זה מהכנסת הבאה.

יואל חסון: אם החוק הזה עובר, אז מעכשיו.

יואל חסון: אם הוא לא עובר, אז שלא ייצא בכלל.

יואל חסון: נקודה.

יואל חסון: בכנסת הבאה – שהכנסת הבאה תחוקק.

יואל חסון: אני אחוקק לכנסת הבאה?

בצלאל סמוטריץ': אני בעד שייצא החלק של הסיעות.

יואל חסון: אנחנו נתנגד אם החוק יהיה על-פי סיעות.

דוד ביטן: תתנגדו, זכותכם להתנגד, אין שום בעיה.

דוד ביטן: אשקול את מה שאמרתם.

בצלאל סמוטריץ': "אעלה את זה להצבעה כאשר יהיה לי רוב".

בצלאל סמוטריץ': ..

דוד ביטן: אשקול את זה.

דוד ביטן: אני יכול הרי לגייס רוב.

דוד ביטן: זאת הבעיה?

יואל חסון: אנחנו מדברים פה עניינית.

דוד ביטן: אני מדבר עניינית כרגע.

דוד ביטן: אני אשקול.

דוד ביטן: אני חושב שאתם טועים בגדול, מן הסיבה הפשוטה, זה לא שאנחנו מתקנים חוק-יסוד כי בא לנו.

דוד ביטן: אנחנו צריכים להגן על הכנסת מכל מיני סיטואציות בעייתיות ומביכות.

בצלאל סמוטריץ': זה לא הסיעה.

בצלאל סמוטריץ': לגבי התנהגות שאינה הולמת – זה עניין שהסכמנו עליו.

יואל חסון: הסכמנו על כך שצריך עכשיו לפשט את התהליכים.

דוד ביטן: רגע, לאט-לאט, זה לא מכסה.

דוד ביטן: צריך להגן על הכנסת ועל הסיעות.

דוד ביטן: ההשפעה של חברי כנסת על ההתנהגות של חבר כנסת בניגוד לעמדות הסיעה היא חשובה מאוד לסיעה עצמה כי זה בא לידי ביטוי בבחירות גם.

דוד ביטן: עם כל הכבוד, המינוי של הסגן הוא מינוי סיעתי מוחלט, ברור מאליו.

דוד ביטן: אי אפשר להגיד שזה לא מינוי סיעתי.

דוד ביטן: כפי שהמינוי הוא סיעתי- - -

בצלאל סמוטריץ': עד שהוא נכנס לתפקיד.

בצלאל סמוטריץ': ברגע שהוא נכנס לתפקיד הוא הופך לממלכתי.

דוד ביטן: אני לא מסכים אתך שעד שהוא נכנס לתפקיד, ואז פתאום הוא נהיה אדם ניטרלי שצריך לנהל את המליאה בניטרליות.

בצלאל סמוטריץ': הוא צריך להשתדל.

דוד ביטן: זה מינוי סיעתי ומאחר והוא מונה סיעתית אפשר גם להיפרד ממנו סיעתית.

דוד ביטן: לסיעה יש את השיקולים שלה ואי אפשר להתערב בשיקולים האלה.

דוד ביטן: לא יכול להיות שאני יכול להדיח רק אם אני מביא את זה לדיון.

דוד ביטן: יוצא שסיעת מרצ קובעת מי יהיה מטעם הליכוד וסיעת הליכוד קובעת מי יהיה מטעם הבית היהודי.

דוד ביטן: זה לא מה שצריך להיות.

דוד ביטן: יש את השיקולים.

דוד ביטן: כפי שהיה לי שיקול למנות אותך, השיקולים האלה יכולים לחדול מלהתקיים ואני יכול לשנות את ההחלטה.

דוד ביטן: המינוי הוא סיעתי מכיוון שהחוק מדבר על החלטה של ועדת הכנסת לפי הרכב סיעתי.

דוד ביטן: אני לא יכול לקבל החלטה שכל 9 הסגנים יהיו מהליכוד ואני לא יכול לקבל החלטה שכל 9 הסגנים – כמה יש היום, 9 או 10 סגנים?

יואל חסון: לגבי מספר הסגנים, שתדע, זה נדרש הפעם כי בעבר הכנסת, מבחינת לוחות הזמנים של המליאה וכן הלאה, לא הייתה כל-כך עמוסה.

יואל חסון: היום אם לא היו 9 סגנים היית צריך להגדיל את המשמרות של ניהול הישיבות ל-3-4 שעות.

יואל חסון: כלומר, צריך את הסגנים האלה.

יואל חסון: אני רוצה להגיד לך, אתה יודע מה, אני "זורם" אתך.

יואל חסון: למרות שאני מתנגד לעניין הסיעה אני "זורם" אתך, אתמוך בהצעת החוק הזאת לקריאה הראשונה, אבל אני מבקש שתבטיח לי שיתקיים פה דיון אמיתי לגבי שאר הסעיפים בהכנה לקראת הקריאה השנייה והשלישית.

דוד ביטן: אני מקבל את זה.

יואל חסון: אז אני אתמוך.

דוד ביטן: דרך אגב, בחוקים האחרים לא עשיתי דיון אמיתי בהכנה לקראת הקריאה השנייה והשלישית?

דוד ביטן: בחוק הלוביסטים לא הכנסתי שינויים?

<ארבל אסטרחן: ובדיון על סמכויות ועדת האתיקה.

דוד ביטן: שיניתי את הצעות החוק לפי הערות חברי הכנסת.

דוד ביטן: בהצעות החוק האלה אני לא רואה קואליציה ואופוזיציה.

יואל חסון: אדוני, מניסיון למדתי שבכל חוק כדאי לברר עם היושב-ראש מראש.

דוד ביטן: איזה יושב-ראש?

יואל חסון: אתך.

יואל חסון: לוודא בכל הצעת חוק מראש שאתה הולך לעשות דיון אמיתי, כי כל הצעת חוק זה עולם ומלואו.

דוד ביטן: אלה חוקים כלליים.

דוד ביטן: אם כך, בסדר, נערוך דיון בהכנה לקריאה השנייה והשלישית.

יואל חסון: וידאתי אתך את הנושא ואני בסדר.

<ארבל אסטרחן: מה סוכם לגבי הסמכות של הסיעה?

<ארבל אסטרחן: לכלול את זה לקריאה הראשונה?

דוד ביטן: כן, להשאיר את זה.

דוד ביטן: רק נתקן את מה שחבר הכנסת סמוטריץ ביקש.

<ארבל אסטרחן: נוסיף את ועדת האתיקה.

דוד ביטן: לגבי מועד התחולה – בינתיים כתבנו שזה לא חל על הסגנים הנוכחיים.

דוד ביטן: נשאיר את זה, אבל בהכנה לקריאה השנייה והשלישית יהיו לנו שתי הצעות.

יואל חסון: למה?

יואל חסון: בואו נוריד את זה מראש.

יואל חסון: אני רוצה שלא תהיה שום התייחסות ממתי זה חל.

דוד ביטן: אם זה מה שהחברים רוצים, אני לא נגד.

<ארבל אסטרחן: אולי נכניס כולל סמכות הסיעה.

יואל חסון: זה יכול להשתנות בהכנה לקראת הקריאה השנייה והשלישית.

יואל חסון: זה לא יהיה נושא חדש.

דוד ביטן: מקובל עליי.

<ארבל אסטרחן: בעצם זה זהה לנוסח שהונח כאן.

<ארבל אסטרחן: זה יחול מן הכנסת הזאת.

יואל חסון: אבל בלי הגבלה שזה החל מן הכנסת הבאה.

דוד ביטן: חבר הכנסת סמוטריץ, למה אתה חושב שבגלל שלא קיבלת איזו הצעה או בגלל שלא נתת למישהו לדבר אז יחליפו אותך?

דוד ביטן: אתם מנהלים את זה יפה, אני חייב להגיד, שניכם, אבל אני אומר לך באמת.

בצלאל סמוטריץ': היום אף אחד לא יכול להחליף אותי כי אנחנו קואליציה של 61.

בצלאל סמוטריץ': אם יחליפו אותי – אין קואליציה.

דוד ביטן: הסיעה שלך.

בצלאל סמוטריץ': אבל אני לא מסתכל על עצמי עכשיו.

יואל חסון: גם אותי לא יחליפו, אדוני, כי אוהבים אותי.

דוד ביטן: אתה מונית לכל הקדנציה?

יואל חסון: אין לי הגבלה אבל לפי הסכמות בחצי הקדנציה אני אמור לפנות את מקומי.

דוד ביטן: ואם לא תרצה לפנות את התפקיד?

יואל חסון: אין דבר כזה.

יואל חסון: אני אקיים את ההחלטות.

דוד ביטן: עזוב, בואו ניקח את הסיטואציה שאתה לא מוכן, אז אי אפשר להזיז אותך.

דוד ביטן: אני אומר, למה צריך להיות כך?

יואל חסון: אם אני לא רוצה, אם אני מסרב לעזוב את התפקיד כנראה יש לכך סיבה טובה.

דוד ביטן: זה בדיוק הדוגמה.

דוד ביטן: אתה מינוי של הסיעה אבל כדי להוציא אותך אפשר רק ברוב גדול של הכנסת.

בצלאל סמוטריץ': אני חושש, אני אומר את דעתי לפרוטוקול, ולא אהיה פה בדיונים כי עכשיו אני רק מחליף את שולי מועלם-רפאלי- - -

דוד ביטן: למה?

דוד ביטן: תבוא.

דוד ביטן: אני מבטיח לך שאקרא לך.

דוד ביטן: אז בואו נעביר את זה בקריאה הראשונה.

יואל חסון: אז תקבע תחולה מעכשיו.

דוד ביטן: אני מוריד את התחולה.

דוד ביטן: אם זה מה שאתם רוצים, אני לא נגד.

בצלאל סמוטריץ': אם עושים אז מעכשיו.

דוד ביטן: רציתי לקבוע תחולה מאוחרת כדי שלא יגידו לי מה שאומרים לי היום, שזה בגלל אורן חזן או בגלל מישהו אחר.

דוד ביטן: אני עושה את התיקונים האלה בגלל שאני חושב שצריך לעשות כל מיני תיקונים, צריך לנצל את ההזדמנות ולעשות את התיקונים שצריך.

דוד ביטן: יש עוד תיקון שנביא בעתיד, שבמקרה התגלה כאשר הייתה לנו בעיה.

דוד ביטן: אני עוד מחכה לאישור של ראש הממשלה בעניין הזה.

דוד ביטן: יש לזה השפעה קצת בעייתית.

יואל חסון: חוקי-היסוד רועדים כבר...

יואל חסון: בארכיון הכנסת יש מדף שמאז שהגעת לכאן רועד מפחד באופן קבוע.

יואל חסון: אתה יודע איזה מדף?

יואל חסון: זה המדף שעליו מונחים תקנון הכנסת וחוק-יסוד: הכנסת.

יואל חסון: הם רועדים מפחד ממך, אדוני, הם כל היום חושבים מה אתה הולך לעשות בהם.

בצלאל סמוטריץ': עוד דבר אחד שהיושב-ראש רוצה לתקן, למה צריך בחירות בכל 4 שנים.

בצלאל סמוטריץ': לא חבל?

בצלאל סמוטריץ': אפשר בכל 8 שנים.

דוד ביטן: למען האמת, אני בעד זה.

דוד ביטן: כל עוד אנחנו חברי כנסת זה בסדר גמור.

דוד ביטן: אתה לא בעד זה?

<ארבל אסטרחן: אני רוצה להגיד מה סוכם.

<ארבל אסטרחן: זה הנוסח שמונח בפניכם עם שלושה תיקונים.

<ארבל אסטרחן: תיקון אחד, סעיף 3 – סעיף התחולה – יורד לגמרי.

<ארבל אסטרחן: זאת אומרת, לקריאה הראשונה זה יונח כך שהתחילה של החוק תהיה עם פרסומו.

<ארבל אסטרחן: מתווסף העניין לגבי העברה מכהונה של סגן יושב-ראש, שיהיה צריך גם החלטה של ועדת האתיקה.

<ארבל אסטרחן: ועדת האתיקה, ואז ועדת הכנסת ואז מליאת הכנסת ברוב של שבעים.

<ארבל אסטרחן: והיושב-ראש יהיה רשאי להניח בפני ועדת הכנסת את חוות דעתו.

בצלאל סמוטריץ': ויהיה דיון בהכנה לקראת הקריאה השנייה והשלישית על כל הנושא.

דוד ביטן: תמיד יש.

<ארבל אסטרחן: כפי שעשינו גם בעבר, בגלל שזה חוק-יסוד וחוק רגיל, זה יוכן- - -

דוד ביטן: מי בעד?

דוד ביטן: מי נגד?

דוד ביטן: בעד – 3

דוד ביטן: נמנעים – אין

דוד ביטן: הצעת החוק אושרה לקריאה הראשונה וייערך דיון בהכנה לקראת הקריאה השנייה והשלישית.

דוד ביטן: תודה רבה.

דוד ביטן: הישיבה נעולה.